LIL ĦIJA SALVU (F'għeluq is-sentejn tal-mewt tiegħu) Ta' J.C. FRIGGIERI Mal-ħemda tal-mejtin, fil-qabar kiesaħ, Taħt iċ-ċipress, 'il bogħod mid-dar tistrieħ : Mid-dar u r-rabta ta' mħabbet is-safa, Mill-ġabra li ħaddnitek bl-oħla ġieh. Il-kenn battal li wrajk ħallejt ġo qalbna Tfawwar dmugħ 'il hemm minn dawn l-għajnejn, Għax bikri kien il-lejl tar-raqda tiegħek, U bikri t-tama tagħna sfat fix-xejn, Qatt aktar ma narak fil-logħob ferrieħi Ta' meta konna tfal bla dell ta' dnub, B'artal miżgħud bil-ward ħuġġieġa waħda Bi xbiha wkoll ta' Dak li miet mislub. U meta ħiemda. s-snin għaddew minn fuqna, U t-tnejn ħabbejna l-kotba, l-egħżeż ħbieb, Nitgħaxxaq kont narak ħabrieki u tishar Biex aktar titla' 'l fuq fid-dehen u l-ħsieb. Mal-ħalel ti l-irwiefen taż-żgħożija Bil-ħila wqaft, u b'rieda ta' l-azzar Trbaħt, 'ma' d-dinja f'ħidma ta' mibegħda, Tisqik ħalfet, is-semm ta' dmugħ l-imrar, Is-Sid li dal-ħolqien il-kobor jixhed, Ti jfassal kollox b'id li ma tqarraqx Għal ħdanu bagħat għalik, għax f'dinja kiefra Kien jaf li warda bħalek ma tixraqx. Ħemmhekk ma tilħqek qatt tal-għadu l-għira Għalik ma tinżel qatt xemx il-ħelsien, Għal dak li tak raddejt bil-mija f'mija : U rfajt bla lewma s-slaleb ta' kull żmien. Mal-ħemda tal-mejtin, fuq qabrek tgħasses Hemm Dik li fiha l-fidwa tagħna nbdiet; Ħemm tibqa' tishar l-Omm: ta' wlied iltiema, Tistenna magħhom jum: qawmien l-imwiet,